

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

Povjerenstvo za provedbu oglasa za prijam

službenika/ice u službu na određeno vrijeme u

Upravni odjel za gospodarstvo i komunalno-stambenu djelatnost

KLASA: 112-03/17-01/2

URBROJ: 2158/05-17-3

Čepin, 20. rujna 2017.

Sukladno članku 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08. i 61/11. – u daljnjem tekstu: Zakon), pročelnik Upravnog odjela za gospodarstvo i komunalno-stambenu djelatnost Općine Čepin, objavio je oglas

koji je oglašen na oglasnoj ploči Hrvatskog zavoda za zapošljavanje, Regionalni ured Osijek,

te na Internet stranici [www.burzarada.hzz.hr](http://www.burzarada.hzz.hr) dana 20. rujna 2017. godine, za radno mjesto:

* Viši stručni suradnik za komunalnu naknadu, doprinos i razvoj gospodarstva
* 1 izvršitelj/ica, na određeno vrijeme od 6 mjeseci uz mogućnost produženja za još 6 mjeseci radi obavljanja privremenih poslova **(rad na projektu: Pretvaranje kulturnog naslijeđa „Šokaca“ u turističku atrakciju – ŠOKCI koji je sufinanciran sredstvima Europske unije u okviru prekograničnog Interreg V-A Hungary-Croatia Co-operation Programme 2014-2020 - Voditelj projekta i PR stručnjak projekta)**, uz obvezni probni rad u trajanju od dva mjeseca.

te se sukladno navedenom daju upute kandidatima kako slijedi:

UPUTE I OBAVIJESTI KANDIDATIMA

Opis poslova radnog mjesta – viši stručni suradnik za komunalnu naknadu, doprinos i razvoj gospodarstva - voditelj projekta i PR stručnjak projekta

* komunikacija s ugovornim tijelom i partnerima u projektu iz Republike Mađarske
* planiranje, organiziranje, praćenje i nadzor izvršenja aktivnosti u projektu
* provođenje postupaka javne nabave u koordinaciji sa Službom za Javnu nabavu
* praćenje izvršenja postavljenih indikatora u projektu i odgovornost za ostvarenje istih
* izrada propisanih kvartalnih financijskih i narativnih izvještaja i izrada završnog izvještaja
* svakodnevna komunikacija s ostalim upravnim odjelima Općine Čepin koji će biti uključeni u provedbu projekta i konzultantom - savjetnikom za provedbu projekta

Podaci o plaći

Koeficijent složenosti poslova radnog mjesta je 2,30 uz osnovicu za izračun plaće u iznosu od 3.408,35 kune bruto do 31. listopada 2017. godine, a od 01. studenoga 2017. godine pa nadalje, uz osnovicu za izračun plaće u iznosu od 3.476,52 kune bruto. Plaću čini umnožak koeficijenta složenosti poslova radnog mjesta i osnovice za izračun plaće uvećan za 0,5% za svaku navršenu godinu radnog staža.

Pravni izvori za pripremanje kandidata za testiranje

Pitanja kojima se testira provjera znanja i sposobnosti bitnih za obavljanje poslova radnog mjesta za koje je raspisan oglas temelji se na sljedećim propisima:

OPĆI DIO:

1. Ustav Republike Hrvatske („Narodne novine“, broj 56/90., 135/97., 8/98., 113/00., 124/00., 28/01., 41/01., 55/01., 76/10, 85/10. i 5/14.)
2. Zakon o lokalnoj i područnoj (regionalnoj) samoupravi („Narodne novine“, broj 33/01., 60/01., 106/03., 29/05., 109/07., 125/08., 36/09., 150/11., 144/12., 19/13. i 137/15.)
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08. i 61/11.)

POSEBNI DIO:

1. Link: <http://www.huhr-cbc.com/hr/dokumenti-za-provedbu-projekata>
   * Smjernice o prihvatljivosti troškova za Hrvatske projektne partnere – Program suradnje Interreg V-A Mađarska – Hrvatska 2014.-2020.
   * Smjernice o javnoj nabavi – Programi Europske teritorijalne suradnje 2014.-2020.
2. Link: <http://www.strukturnifondovi.hr/UserDocsImages/Strukturni%20fondovi%202014.%20%E2%80%93%202020/Vizualni%20identiteti/Upute%20za%20korisnike%20sredstava%202014%20-2020.pdf>
   * Europski strukturni i investicijski fondovi - Informiranje, komunikacija i vidljivost projekata – Upute za korisnike za razdoblje 2014.-2020.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz oglasa.

Način prethodne provjere znanja i sposobnosti kandidata

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na oglas.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 60 minuta (stručni dio). Nakon pismene provjere znanja kandidati će pristupiti provjeri sposobnosti (rad na računalu) u daljnjem trajanju od 30 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

* 1. koristiti se bilo kakvom literaturom odnosno bilješkama,
  2. koristiti mobitel ili druga komunikacijska sredstva,
  3. napuštati prostoriju u kojoj se provjera odvija,
  4. razgovarati sa ostalim kandidatima niti na bilo koji drugi način remetiti koncentraciju kandidata

Kandidati koji će se ponašati neprimjerno ili će prekršiti jedno od gore navedenih pravila biti će udaljeni sa testiranja, a njihov rezultat i rad Povjerenstvo neće bodovati.

Za svaki dio provjere znanja dodjeljuje se od 1 do 10 bodova. Smatra se da su kandidati položili ako su za svaki dio provjere znanja, sposobnosti i vještina dobili najmanje 5 bodova. Kandidati koji su uspješno položili testove, pristupit će razgovoru s Povjerenstvom (intervju).

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Izvješće o provedenom postupku i rang listi kandidata Povjerenstvo dostavlja pročelniku Upravnog odjela za gospodarstvo i komunalno-stambenu djelatnost Općine Čepin koji je objavio predmetni oglas. Izvješće potpisuju svi članovi Povjerenstva.

Pročelnik Upravnog odjela za gospodarstvo i komunalno-stambenu djelatnost Općine Čepin koji je objavio predmetni oglas dostavlja cjelokupan spis predmeta pročelniku Upravnog odjela za upravno-pravne poslove, društvene djelatnosti i socijalnu skrb Općine Čepin radi donošenja Rješenja o prijmu u službu na određeno vrijeme za izabranog kandidata, koje će biti dostavljeno svim kandidatima prijavljenim na oglas, a koji su ispunili formalne uvjete iz oglasa.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Kandidat za službenika koji nije zadovoljan rješenjem o prijmu u službu izabranog kandidata ima pravo podnijeti žalbu u roku 15 dana od dana primitka rješenja. Žalba se predaje u Općini Čepin, Kralja Zvonimira 105, 31431 Čepin, osobno ili putem pošte, općinskom načelniku Općine Čepin. Žalba ne odgađa izvršenje rješenja.

POZIV NA TESTIRANJE BITI ĆE OBJAVLJEN NAJMANJE 5 DANA PRIJE TESTIRANJA NA WEB STRANICI I OGLASNOJ PLOČI OPĆINE ČEPIN.

POVJERENSTVO ZA PROVEDBU OGLASA